
	Comisia pentru buget, finanţe şi bănci
	
	Bucureşti,

Nr. 22/ 382 / 5.10.2011


Biroul Permanent

al

Camerei  Deputaţilor

Vă înaintăm, alăturat, raportul asupra Propunerii legislative pentru modificarea şi completarea Ordonanţei de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, trimis comisiei noastre pentru examinare pe fond, cu adresa Biroului Permanent Plx. 507 din 5 septembrie 2011.
	                                                    VICEPREŞEDINTE,
                                                   Adrian Henorel NIŢU

	Comisia pentru buget, finanţe şi bănci
	
	Bucureşti,    

Nr. 22/ 382 / 5.10.2011


RAPORT  
asupra  Propunerii legislative pentru modificarea şi completarea Ordonanţei de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale
Cu adresa nr. Plx.507 din 5 septembrie 2011, Biroul Permanent,  în temeiul art.95 din Regulamentul Camerei Deputaţilor, republicat, a sesizat, pentru examinare şi avizare în fond Comisia pentru buget, finanţe şi bănci cu Propunerea legislativă pentru modificarea şi completarea Ordonanţei de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale.
La întocmirea prezentului raport, în conformitate cu art.97 din Regulamentul Camerei Deputaţilor, Comisia a avut în vedere avizul favorabil al Consiliului Legislativ, cu observaţii şi propuneri,  transmis cu adresa nr.461/19.04.2011, avizul favorabil a Comisiei juridice, de disciplină şi imunităţi şi punctul de vedere negativ al Guvernului.
Prezenta propunere legislativă are ca obiect de reglementare  modificarea şi completarea  art.24 din Ordonanţa de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, cu modificările şi completările ulterioare, în sensul introducerii unor noi interdicţii aplicabile autorităţilor şi instituţiilor publice prevăzute la art.21 din ordonanţă în ceea ce priveşte efectuarea de achiziţii publice. Printre acestea se numără:
· interzicerea achiziţionării, preluării în leasing sau închirierii de autoturisme, mobilier şi aparatură birotică;

· interzicerea suportării costurilor şi contractării de servicii, pe o perioadă de doi ani, pentru amenajări spaţii, deplasări în străinătate, cursuri etc.
În urma dezbaterii propunerii legislative, membrii comisiei de buget, finanţe şi bănci au hotărât respingerea acesteia deoarece a rămas fără obiect, reglementările sale fiind preluate  în alte acte normative.
Proiectul de Lege face parte din categoria legilor ordinare, potrivit art. 76 din Constituţia României, republicată.

La dezbaterile comisiei au participat ca invitaţi în conformitate cu prevederile art.55 din Regulamentul Camerei Deputaţilor, din partea Ministerului Finanţelor Publice, domnul Bogdan Drăgoi, Secretar de Stat în acest minister.
La lucrările comisiei şi-au înregistrat prezenţa un număr de 25 deputaţi din totalul de 33 membri ai comisiei.
Raportul comisiei a fost votat cu unanimitate de către deputaţii prezenţi la dezbateri.
Iniţiativa legislativă  a fost respinsă de Senat în şedinţa din data de 28 iunie  2011, în calitate de primă Cameră sesizată.
Propunerea legislativă, potrivit prevederilor art. 75 din Constituţia României, republicată şi ale art. 92 alin.(9) pct.2 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
În urma dezbaterii Propunerii legislative pentru modificarea şi completarea Ordonanţei de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, în şedinţa din data de 4 octombrie  2011, comisia propune supunerea spre dezbaterea şi adoptarea Plenului Camerei Deputaţilor a unui raport de respingere.

